Normalt er det unge svømmere som Mie Ø. Nielsen og Viktor Bromer, der sætter rekorder og svømmer hæder hjem til Aalborg Svømmeklub, men lørdag var det rutine og erfaring, der skaffede to danske rekorder. Rekorderne blev sat, da der lørdag blev svømmet Regionsmesterskaber Masters Nordjylland i Aars. Først var det på 4x50 medley, at holdet bestående af Marie Vingaard Bové, Britta Amdi, Lotte Kobbelgaard og Julie Lee Poulsen i tiden 2.13 satte ny rekord. En rekord, der førhen var på 2.17. Senere på dagen endte det med endnu en dansk rekord i bassinet i Aars. Denne gang var det Kirsten Møller, der tilbagelagde 50 meter fly i tiden 43.1, hvilket også resulterede i en dansk rekord.

Opsummering:
Lørdag satte Aalborg Svømmeklub to danske rekorder til regionsmesterskaberne i Aars.